หุ้นบลูชิพหนุน SET ปิดเช้าบวก 8 จุด PTT ซื้อขายสูงสุด 1.34 พันลบ.
หุ้นบลูชิพหนุน SET ปิดเช้าบวก 8 จุด PTT ซื้อขายสูงสุด 1.34 พันลบ. โดยดัชนีช่วงเช้าปิดที่ระดับ 1,330.83 จุด เพิ่มขึ้น 8.28 จุด หรือ 0.63% มูลค่าการซื้อขาย 2.81 หมื่นล้านบาท
27 ส.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,330.83 จุด เพิ่มขึ้น 8.28 จุด หรือ 0.63% มูลค่าการซื้อขาย 2.81 หมื่นล้านบาท
10 หุ้นดันดัชนีเช้านี้

ด้าน นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) เปิดเผยว่า ตลาดหุ้นไทยเช้านี้แกว่ง Sideway up ท่ามกลางบรรยากาศที่ค่อนข้างจะเงียบๆ ในช่วงรอดูการกล่าวสุนทรพจน์ของประธานธนาคารกลางสหรัฐฯ (เฟด) ที่จะมีการประชุมประจำปีที่เมืองแจ๊คสัน โฮล ในวันที่ 27-28 ส.ค.นี้ ว่าจะออกมาอย่างไรบ้าง โดยเฉพาะเรื่องมาตรการเยียวยาของสหรัฐฯที่ยังไม่ออกมา
ส่วนบ้านเราก็มีปัจจัยการเมืองในประเทศ เรื่องการชุมนุมประท้วงที่ยังเป็นปัจจัยถ่วงตลาดฯ กดดันให้นักลงทุนต่างชาติชะลอการลงทุนก่อน และราคาน้ำมันก็นิ่ง ๆ ทำให้หุ้นในกลุ่มพลังงานไปไม่ได้ ประกอบกับตลาดฯยังไม่มีปัจจัยบวกใหม่เข้ามา ดังนั้น นักลงทุนจึงเลือกลงทุนหุ้นเป็นรายตัวที่มีปัจจัยเฉพาะตัวเข้ามา
ขณะที่ตลาดหุ้นในภูมิภาคเอเชียเช้านี้แกว่งไซด์เวย์เคลื่อนไหวทั้งในแดนบวก-ลบเล็กน้อย เนื่องจากยังไม่มีปัจจัยใหม่เข้ามาหนุน แม้ว่าขณะนี้เงินดอลลาร์สหรัฐฯจะดูอ่อนค่าซึ่งก็เป็นแรงหนุนในแง่การลงทุน แต่เป็น Sentiment บวกต่อตลาดตราสารหนี้มากกว่า ส่วนตลาดหุ้นก็ยังเป็นลักษณะของนักลงทุนในประเทศเล่นกันเองมากกว่า
สำหรับแนวโน้มการลงทุนในช่วงบ่ายนี้ นายกิติชาญ กล่าวว่า ตลาดฯคงจะแกว่งไซด์เวย์ โดยมีแนวรับ 1,322 จุด ส่วนแนวต้านให้ไว้ที่ 1,330 จุด หากทะลุแนวนี้ไปได้ก็อาจจุดแรงเก็งกำไรเข้ามาได้อีกรอบ และจะมีแนวต้านถัดไปที่ 1,340 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT    มูลค่าการซื้อขาย  1,344.40 ล้านบาท  ปิดที่  38.00 บาท  เพิ่มขึ้น  1.00 บาท
CRC    มูลค่าการซื้อขาย  1,105.50 ล้านบาท  ปิดที่  31.50 บาท  เพิ่มขึ้น  1.75 บาท
VGI    มูลค่าการซื้อขาย  1,013.71 ล้านบาท  ปิดที่   7.40 บาท  เพิ่มขึ้น  0.60 บาท
MINT   มูลค่าการซื้อขาย    743.78 ล้านบาท  ปิดที่  22.30 บาท  เพิ่มขึ้น  0.20 บาท
GULF   มูลค่าการซื้อขาย    731.07 ล้านบาท  ปิดที่  32.50 บาท  เพิ่มขึ้น  1.00 บาท